Plijout a ra ar romanchoù heroik-faltazi dar grennarded. Perak ne vefe ket troet spered ar vrezhonegerien  yaouank doch ar stil-se ? Daet eo er maes BREZEL AN EREVENT e 2005; ur gwir blijadur, (erfin!) bevañ troioù-kaer daou grennard e brezhoneg penn-da-benn e barzh ur stil doch ar chiz, ar pezh a ziskouez eo yaouank ha pinvidik a-walch ar yezh evit lakaat da veviñ istorioù a-vremañ.  Setu neuze Saki hag Aaka war hent an dispach. Choazet int bet evit sikour an arme da lakaat un termen da vat dar brezel difin etre an erevent hag an dud.  Mes soñjoù Saki, an hudourez yaouank, a zo troet muioch gant ar  peoch eget gant ar brezel. Ha ne vefe ket ur skouer a beoch just a walch tapout mignoniezh un aerouant bihan evit diskouez e chell an daou spesad en em glevet ? Mignoniezhsed aze un dra bennak a vank dan istoer, un tamm re enkret etre ERAGON, NARNIA, pe choazh HARRY POTTER. Dre forzh gober èl ar re all e krog ar senario da vout un tamm divlaz. A-wechoù ho peus ar santimant den em gavout en ur luadenn bras bechiet en ul levrig bihan. An dudennoù no deus personelezh ebet, chañj a reont soñj  kement a ma vez chañjet penn dar vazh dan istoer. Poan hon eus da welet ar vevenn etre karantez ha mignoniezh evel hon eus poan da welet an diforch etre brezel ha peoch.  Memestra eo ret anzav eo al levr skrivet mat. Ar brezhoneg, a zo an hini a-vremañ (skrivet eo bet al levr get krennarded memestra !) a zo aes da lenn, ha flour a-walch. Ret eo lâret ivez e ra peurliesañ al levrioù heroik-faltazi muioch eget 300 pajenn, padal e ra hennezh 75, peogwir eo kempennet e stumm e doare al levrioù all  embannet gant Keit Vimp Bev.  Kompren a reomp neuze no deus ket bet amzer ar skrivagnerion da straniañ re àr bersonnelezh an tudennoù, hag ouzh abegoù tra-mañ-tra en istoer. Domaj eo nen deus ket tout al levr kement a startijenn eget mo deus an 20 pajenn diwezhañ, e lech eo mestroniet gwelloch ar suspens hag e teu an traoù da vout poellekoch; ar pezh a lak achanomp da soñjal e vo frammet gwelloch HUDOUR AN TOUR DU, eil tom an heuliad.  Ur romant da lakaat etre daouarn a re a blij dezhe an  heroik-faltazi, hag a zo troet muioch diouzh an emgann (darvoudoù savet mat tre e-barzh al levr) eget diouzh poellekadur an istoer, pe binvidigezh ar sañtimañchoù. 